**«ҚазМұнайГаз» Барлау Өндіру» акционерлік қоғамы**

**акционерлерінің кезектен тыс жалпы жиналысының материалдары**

### **2022 жылғы 12 қаңтар 10 сағат 00 минут**

**Жиналыстың күн тәртібі:**

 1. 2021 жылға «ҚазМұнайГаз» Барлау Өндіру» АҚ-ның сыртқы аудиторын анықтау туралы.

«Акционерлік қоғамдар туралы» Қазақстан Республикасының Заңына сәйкес Қоғам оны талқылау және бекіту үшін акционерлердің жалпы жиналысына аудиті Қазақстан Республикасының аудиторлық қызмет туралы заңнамасына сәйкес жүргізілген өткен жыл үшін жылдық қаржылық есептілікті ұсынуға міндетті.

«ҚазМұнайГаз» Барлау Өндіру» АҚ (бұдан әрі - Қоғам) қаржы есептілігі депозитарийінің интернет-ресурсында шоғырландырылған қаржылық есептілікті және аудиторлық есепті уәкілетті орган белгілеген тәртіппен және мерзімдерде жыл сайын жариялауға міндетті.

Сондай-ақ Қоғам бақыланатын шетелдік компанияның қатысушысы болуына байланысты қолданыстағы салық заңнамасы қаржылық есептілікке аудиторлық қорытындының болуын көздейді.

Қоғам Жарғысының 103-тармағының 11) тармақшасына сәйкес акционерлердің жалпы жиналысының айрықша құзыретіне Қоғамның аудитін жүзеге асыратын аудиторлық ұйымды анықтау жатады.

2018 жылғы 12 желтоқсандағы «Самұрық–Қазына» АҚ және «ҚазМұнайГаз» ҰК АҚ және оның еншілес ұйымдары үшін аудиторлық ұйымды таңдау үшін Бірыңғай комиссия отырысының хаттамасымен 2019-2021 жж. аудит үшін аудиторлық қызметтердің құны айқындалды және «Эрнст энд Янг» ЖШС 2019-2021 жж. Қоғам үшін қаржылық есептіліктің аудитін жүзеге асыратын сыртқы аудитор ретінде ұсынылды.

Бұған дейін Қоғам белгіленген тәртіппен 2019 және 2020 жылдарға арналған қаржылық есептіліктің аудиті бойынша жекелеген шарттар жасасқан болатын. Қазіргі уақытта Қоғамға 2021 жылға арналған қаржылық есептілік аудитін жүргізу талап етіледі.

**Акционерлердің жалпы жиналысының қарауына мынадай шешім шығарылады:**

 **«Эрнст энд Янг» ЖШС Қоғамның 2021 жылға сыртқы аудиторы болып белгіленсін.**